**67. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2021. november 4-i ülése IV. napirendi pontjához:**

**Javaslat az általános iskolák felvételi körzeteit meghatározó tervezet véleményezésére a 2022/ 2023-as tanévre**

**Előadó:** Orbán Zsolt polgármester

**Tisztelt Képviselő-testület!**

A Szekszárdi Tankerületi Központ a nemzeti köznevelésről szóló (továbbiakban Nkt.) 2011. évi CXC. törvény 50.§ (8) bekezdésében rögzített hatáskörében eljárva, azzal a kéréssel fordul Fácánkert Község Önkormányzatához, hogy a 2022/2023. tanévre vonatkozó, az általános iskolák felvételi körzeteit meghatározó tervezetet véleményezze.

Az általános iskolák felvételi körzeteinek tervezete az előterjesztés mellékletét képezi.

Kérem a Tisztelt Képviselő-testületet, hogy tárgyalja meg az előterjesztést!

**Határozati javaslat:**

**Fácánkert Község Önkormányzata Képviselő-testületének /2021. (XI.4.) önkormányzati határozata az általános iskolák felvételi körzeteit meghatározó tervezet véleményezéséről a 2022/2023-as tanévre:**

1. Fácánkert Község Önkormányzatának Képviselő-testülete a Szekszárdi Tankerületi Központ által meghatározott, a 2022/2023-as tanévre vonatkozó általános iskolák felvételi körzeteiről szóló tervezetet véleményezte, az abban foglaltakkal egyetért.
2. A Képviselő-testület felkéri Ezerné dr. Huber Éva jegyzőt, hogy a döntésről tájékoztassa a Szekszárdi Tankerületi Központot.

**Felelős:** Ezerné dr. Huber Éva jegyző (a 2. pontban foglaltakért)

**Határidő:** azonnal

**Fácánkert, 2021.október 27.**

 **Orbán Zsolt s.k.**

 **polgármester**

**A kiadmány hiteléül:**

**Ezerné dr. Huber Éva**

 **jegyző**

**Az előterjesztést készítette:** Feri Lívia titkársági ügyintéző

**A napirendhez meghívottak köre**: -